Եվգենի Գրուշեցկի

**Եվգենի Նիկոլաևիչ Գրուշեցկի** (, ), պետերբուրգցի ճարտարապետ, աշխատել է ճարտարապետական մոդեռն ​​ոճով։ Սերում է Գրուշեցկիների ազնվական տոհմից։

Կառուցել է Առաջին համաշխարհային պատերազմում զոհվածների հուշարձանը՝ Սուրբ նահատակ Միրոնի եկեղեցու դամբարանը (չի պահպանվել)։ Նրա պահպանված աշխատանքներից է մոդեռն ոճով բազմաբնակարան շենքը 7-րդ Կրասնոարմեյսկայա փողոց 5 հասցեում (1904)։

## Կենսագրություն և աշխատանքներ Սանկտ Պետերբուրգում
Եղել է ռազմական ինժեներ, փոխգնդապետ (1909 թվականից), շինարարական զորամասի տեսուչի օգնական, ճարտարապետ, նահանգային քարտուղար, «1812 թվականի Հայրենական պատերազմի մասնակիցների ժառանգների ընկերության» անդամ։ Աշխատել է ռազմաուսումնական հաստատությունների բաժնում (1902 թվականից), Ռազմաուսումնական հաստատությունների գլխավոր վարչությունում։

Պահպանվել է 1904 թվականին նրա կողմից մոդեռն ոճով կառուցած բազմաբնակարան շենքը (Սանկտ Պետերբուրգ, 7-րդ Կրասնոարմեյսկայա փողոց, շենք 5)։

Տունը նրբագեղ զարդարված է թևավոր սաղավարտներ ունեցող ռազմատենչ կանանց դեմքերով, որոնք կապված են Ռիխարդ Վագների ստեղծագործությունների հանրաճանաչության հետ, որոնց պրեմիերան կայացել է մայրաքաղաքային բեմում 1899 թվականին։

1915 թվականին Գրուշեցկին ավարտել է Սուրբ նահատակ Միրոնի եկեղեցու հուշարձանի կառուցման պատվերը՝ Սանկտ Պետերբուրգի Շրջանցիկ ջրանցքի առափնյա 99 հասցեում, որը համարվել է լեյբ գվարդիայի Եգերական գնդի գնդային տաճարը։ Այդ տաճարում, Գրուշեցկու նախագծով, կառուցվել է դամբարան, որը, ըստ նախագծի, պետք է զարդարվեր իտալական մարմարով։ Մինչև 1917 թվականի հոկտեմբեր այնտեղ թաղվել է մոտ 30 մարդ։ 1930 թվականին Միրոնովյան եկեղեցին փակվել է, շուտով պայթեցվել և ապամոնտաժվել է (այսօր դրա տեղում ամայի տարածք է)։

## Ընտանիք
150px|thumb|Գրուշեցկիների զինանշանը
Գրուշեցկու ծնողներն են եղել Նիկոլայ Ալեքսանդրովիչ Գրուշեցկին (1836-1886) և Նադեժդա Եվգենիևնա Ֆոմինան (մահ.՝ 1884): Գրուշեցկին ամուսնացած է եղել Մարիա Միխայլովնա Խիտրովոյի (ծնվ.՝ 1877) հետ (Միխայիլ Կուտուզովի ծոռնուհին), որը սերել է Կուտուզովի հետնորդների երկրորդ ճյուղից՝ Աննա Միխայլովնա Խիտրովոյից (Միխայիլ Կուտուզովի երկրորդ դուստրը՝ ծննդյամբ Գոլենիշչևա-Կուտուզովա)։ Նրանք ունեցել են երեք դուստր՝ Ելենան (04/20/1900 - 01/07/1990, Մոսկվա), Նադեժդան (20/08/1901) և Վերան (1910-1984, Ժուկովսկի, Մոսկվայի մարզ) և մեկ որդի՝ Վիկտորը (03/31/1903)։ 

### Գրուշեցկու կնոջ՝ Մարիա Խիտրովոյի տոհմական առնչությունը Միխայիլ Կուտուզովին
1. Միխայիլ Իլարիոնովիչ Գոլենիշչև-Կուտուզով (1745-1813), կինը՝ Եկատերինա Իլյինիչնա Բիբիկովա (1754-1824)։
: 2. Աննա Միխայլովնա Գոլենիշչևա-Կուտուզովա (1782-1846), հրամանատարի դուստրը։ Ամուսինը՝ Նիկոլայ Զախարովիչ Խիտրովո (1779-1827)։
:: 3. Ալեքսանդր Նիկոլաևիչ Խիտրովո (1805-1865), կինը՝ իշխանուհի Վյազեմսկայա Ելիզավետա Նիկոլաևնա։
::: 4. Միխայիլ Ալեքսանդրովիչ Խիտրովո (1837-1896), կինը՝ Սոֆյա Բախմետևա (1848-1910)։
:::: 5. Մարիա Միխայլովնա Խիտրովո։

## Գրուշեցկու ստեղծագործությունները

Miron crurch in Obvodniy Canal.jpg|Սուրբ նահատակ Միրոնի եկեղեցի (դամբարանը տաճարում)
7-ая Красноармейская, д.5.jpg|Տուն 7-րդ Կրասնոարմեյսկայա  փողոց 5 հասցեում՝ կառուցված Գրուշեցկու նախագծով
7-ая Красноармейская, д.5, крыша.jpg|7-րդ Կրասնոարմեյսկայա  փողոց 5 տան ճակտոնը՝ Վալկիրիայի թևավոր գլխով


## Ծանոթագրություններ

## Աղբյուրներ
* Сборник трудов потомков участников Отечественной войны 1812 года. Выпуск 1. Москва, «Янус-К», 2008. Стр.73, п.122
* Архитекторы-строители Санкт-Петербурга. Справочник. — СПб: Пилигрим. 1996 ISBN 5-900989-01-1

Կատեգորիա:20-րդ դարի ճարտարապետներ
Կատեգորիա:Ռուսական կայսրության ճարտարապետներ